polyglot-tagger/wikipedia-language-snippets-filtered huggingface dataset:
D'Bevëlkerung besteet op der enger Säit aus tierkeschen Zyprioten,déi zanter Joerhonnerten op der Insel liewen an an der Suite vum Zypern-Konflikt zu engem groussen Deel aus hiren Heemechtsuertschaften am Süden dohin hu misse plënneren, an op der anerer Säit aus Tierken, déi zanter 1974 vum tierkesche Festland, besonnesch aus Anatolien dohikomm sinn.
Nom Zesummebroch vum Napoléon sengem Keeserräich gouf den Territoire laanscht de Floss Eau Rouge gedeelt: de Westen, mat Stavelot, goung un d'Provënz Léck (Kinnekräich vun de Vereenegten Nidderlanden, vun 1831 u Belsch), den Osten, mam wallounesche Malmedy, u Preisen.
der Zon B, enger sougenannter zone de développement, mat 5,29 ha, déi a Privatbesëtz sinn; An dëser Zon ass d'Exploitatioun vum Bësch erlaabt, mat Ausnam vun de Parzellen, fir déi d'Besëtzer eng finanziell Hëllef vum Staat fir de Schutz vun der Biodiversitéit kréien.
Fir d'Chamberwale vum 7. Juni 2009 war hien de Koordinater vun der ganzer Walcampagne fir seng Partei, wou en och selwer als Kandidat ugetrueden ass. Mat 5.431 Stëmme koum hien op déi sechst Plaz an huet sou de Sprong an d'Chamber just net gepackt, nodeem de Fernand Kartheiser fir d'Tania Gybérien nogerëtscht war.
D'Membere vum Büro vum Veräi sinn den 28. November 1850 bei de Prënz Hari gaangen, fir him de Patronage vun der Associatioun unzebidden, där hir Grënnung duerch de groussherzoglechen Arrêté vum 3. Dezember 1850 offiziell autoriséiert a consacréiert gouf.
Déi aner Grënnungsmembere waren: Alphonse de la Fontaine , Théodore Goerens , Jean Pierre Maeysz , Chrétien Mersch , Michel Nicolas Muller , Charles Munchen , Gustave Munchen , Antoine Namur André Pondrom , François Auguste Tinant , Nicolas Wies François Joseph Wirz , Théodore Wurth .
Konsdref läit an der Klenger Lëtzebuerger Schwäiz, a bitt eng ganz Rei vu schéine Promenaden duerch d'Bëscher, mat villen Aussiichtspunkte mat Vue op de Sauerdall an de Mëllerdall, an zitt dofir virun allem am Juli/August eng ganz Rëtsch vun Touristen un.
D'Schichtstuf vum Lëtzebuerger Sandsteen verleeft queesch duerch d'Gemeng: D'Uertschafte Kräizenhéicht, Heeschbreg, Kuebebuer an d'Schanz leien um Plateau, iwwerdeems Rippeg, Zëtteg, Hemstel a Bech um Fouss dovu leien.
Schonn den 13. November 1939 hat de portugisieschen Diktator Salazar an enger Circulaire, der „Circular 14“ alle portugiseschen Diplomate verbueden, Visa fir „ Auslänner, deenen hir Nationalitéit onbekannt, verworf oder contestéiert ass; Apatriden; Judden, déi aus hirem Land, oder vun do, wou se hierkoumen, verdriwwe goufen“, auszestellen.
Juni gouf de Salazar bekannt, datt all Visaen, déi vum Sousa Mendes ausgestallt gi wieren, ongëllteg wieren, a seng Ambassade a Frankräich instruéiert, just nach „gente limpa“ (wuertwiertlech „propper Leit“, gemengt waren net-jiddesch Leit) e Visa auszestellen.
Als Generolkonsul zu Bordeaux huet hien am Zweete Weltkrich geschaten 30.000 Mënsche vu verschiddenen Nationalitéiten, dorënner enger 10.000 Judden, d'Liewe gerett, andeems en hinnen, géint den Uerder vu sengem Ministère, Visae fir a Portugal ausgestallt huet, soudatt se sech virun den Nazien a Sécherheet brénge konnten.
De Sousa Mendes huet dës Circulaire eng éischt Kéier de 17. Juni 1940 ignoréiert an huet duerch de galizesche Rabbiner Chaim Kruger matdeele gelooss, datt en ouni Ausnam jiddwerengem e Visum géif ausstellen, „wat och ëmmer hir Nationalitéit, Rass oder Relioun" wier.
Zanter 1966 ass de Sousa Mendes, als eenzege Portugis, ee vun de Gerechten ënner den Natiounen am Yad Vashem-Memorial an Israel, wou him e klenge Bësch mat enger 10.000 Beem dedicacéiert ass - déi Zuel vu Judden, deenen e gehollef huet, z'iwwerliewen.
Matthias Kramer's Neues Holländisch-Teutsches, und Teutsch - Holländisches Wörterbuch, in dieser neuen Auflage mit unzähligen Wörtern und Redensarten aus der Hölländischen Sprache, aus Künsten u. Wissenschaften vermehrt, durchaus verbessert und zum gemeinen Gebrauch bequemer gemacht.
De Läb huet bis ewell ënner anerem dräimol um Rock-A-Field gespillt, wéi och siwemol um Food For Your Senses, verschiddene Podiume vun der Fête de la Musique, dem E-Lake Festival, dem Rock um Knuedler, dem Terres Rouges Festival, dem Mess for Masses an nach vill anerer.
An engem Bréif vum 9. Abrëll 1882 schreift den Institut: „Au point de vue archéologique, ces démolitions sont souverainement regrettables.“, an datt: „Ces travaux ont soulevé des réclamations générales. Ils sont exécutés en vue d'embellir le paysage ; toutefois, même à ce point de vue, il est permis de différer absolument d'opinion avec l'administration.“
D'Rumm war zu deem Zäitpunkt d'Heemecht fir Artillerietruppen, déi natierlech och mat der Stadbevëlkerung Kontakt haten, deen net ëmmer onproblematesch war - vun dohier kënnt och d'lëtzebuergescht Lidd "Et wor emol e Kanonéier".
D'Schleefe vun der Festung Lëtzebuerg huet mat de Paarten ugefaangen, déi de Verkéier behënnert hunn – fir d'éischt goufen déi schwéier Dieren erausgeholl an d'Brécken demoléiert, an duerno d'Gebai selwer ofgerappt fir méi breede Stroosse Plaz ze maachen.
Fir noutfalls kënnen d'Approche iwwer déi zwou Eisebunnslinnen ze späre goufen 1860-1861 zwou Batterien op der Rumm ageriicht, déi bannenzeg Batterie op der rietser Flank vun der Rumm, direkt ënner der Mauer, fir d'Tréierer Linn ënner Feier ze huelen, an déi baussenzeg Batterie vis-à-vis vum Orth-Tuerm, wou d'Linn sech spléckt, fir béid Linnen ënner Feier ze huelen.
De Plateau daucht a Quelle virum 15. Joerhonnert als "Dënsel" oder "Dinsel" op, wat sech warscheinlech vum laténgeschen insula ofleede léisst, vu datt de Plateau op 3 Säite vun der Uelzecht ëmginn ass, an dowéinst eng Zort Hallefinsel mécht.
Fir den Exercice 1478 – 1479 gesinn d'Konte fir d'Stad Lëtzebuerg zum Beispill de Bau vun 3 sou Bollwierker vir, virun der Juddepaart, der Saint-Jost Paart an der Saint-Ulrich Paart, en vue vun engem imminenten Ugrëff vun den Habsburger.
Zu Lëtzebuerg féiert s'um Uwänner vun der Musel iwwer den CR152B an iwwer d'Bréck leeft d'Nationalstrooss 10 an an Däitschland un d'B407 uschléisst, déi 250 m duerno an engem Rond-point Uschloss un d'B419 huet.
Kuerz nom Doud vum Keeser Sigismund aus dem Haus Lëtzebuerg, ass d'Herzogtum 1441/43, duerch een Arrangement, un d'Herzoge vun der Bourgogne aus dem Haus Valois, déi wäitleefeg Kosenge waren, iwwergaangen, an duerno, duerch Bestietnes, un d'Haus Habsburg.
1714/15 gouf d'Herzogtum Lëtzebuerg - mat deenen anere Principautéite vun de Spueneschen Nidderlanden - nom Spueneschen Ierffollegkrich - un déi éisträichesch Habsburg-Linn ofgetrueden a war vun do un Deel vun den éisträichechen Nidderlanden.
Op der nërdlecher Säit ass d'Tréierer Strooss a Richtung Tréierer Paart ofgefall, op der südlecher Säit hu Maueren d'Begrenzung zur Eisebunnslinn gezunn, déi vum 29. August 1861 d'Stad Lëtzebuerg mat Tréier verbonnen huet.
Et gëtt eng Diskussioun ob de "Jean Monnet" iwwerhaapt ënner dem Label "EuroCity" lafen däerf, well den Zuch zwéi vun de Critèrë vun Ufank un net respektéiert huet: E huet keng Restaurantsvoiture an huet, virun allem an der Belsch, vill ze vill Halten.
Maxime Steinberg et Laurence Schram, "Malines-Auschwitz, la destruction des Juifs et des Tsiganes", in Ward Adriaens, Maxime Steinberg, Laurence Schram, Patricia Ramet, Eric Hautermann Mecheln-Auschwitz 1942-1944, Edition Joodse Museum van Déportatie en Verzet, Mechelen - ASP - VUBPress, 2009, 18.500 photos de déportés.
Net vun de Reglementer betraff si speziell landwirtschaftlech Gebaier mat enger niddreger Nofro un Energie, Netwunngebaier mat enger grousser permanenter Ëffnung no baussen, provisoresch Gebaier mat enger Benotzungsdauer vun manner wéi 2 Joer, Kultplazen a Reliounshaiser souwéi Gebaier mat manner wéi 50 m² Energiebezuchsfläch.
Och Gréisst a Gewiicht ass no de Géigende verschidden: an de Bëschgéigende vu Lettland, Wäissrussland, Alaska a Kanada kënne se vu Kapp bis Hënner bis zu 160 cm a vum Buedem bis un d'Schëller 80 cm grouss a bis zu 80 kg schwéier ginn.
De 16. Mee 1795 hunn déi Franséisch an déi Batavesch Republik zu Den Haag e Friddensvertrag ënnerschriwwen, no deem d'Exklave Maastricht, Venlo, Staats-Limburg a Staats-Flandern an déi Éisträichesch Nidderlanden integréiert goufen, déi dunn zu Frankräich gehéiert hunn.
Den Norbert Quintus intresséiert sech fir déi lëtzebuergesch industriell Vergaangenheet vum Mëttelalter bis haut, fir d'Liewen an d'Schaffen um Land an aler Zäit, fir den historesch-kulturelle Patrimoine vu Lëtzebuerg, fir d'Geschicht vum Réiserbann a fir den Zweete Weltkrich.
Metallica, seng spéider Erfollegsband, war, nodeem de Ron McGovney ausgetruede war, op engem Concert vu Trauma dobäi, a si ware sou vum Cliff Burton sengem Talent um Bass, besonnesch bei sengem Solo, faszinéiert, datt si hien nom Concert gefrot hunn ob hie sech Metallica wéilt uschléissen.
Fir bal annerhallef Millioun Euro gouf en neit Gebai opgeriicht mat véier Plaze fir Gefierer, e modernen Instruktiounssall, e Büro, eng kleng Kichen, en Otemschutzraum mat Fëllméiglechkeet fir d'Pressloftfläschen, en Depot fir Material a getrennt Sanitäranlagen.
D'Fusioun vun de Gemenge Klierf, Hengescht a Munzen zu enger neier Gemeng mam Numm Gemeng Klierf ass de 5. Dezember 2011 rechtsgülteg gi wéi deen nei gewielte Gemengerot no de Gemengewale vum 9. Oktober 2011 vum Buergermeeschter Emile Eicher vereedegt gouf.
Kuerz no Hallefnuecht hunn d'Awunner vu Rammerech e Fliger héieren, dee mat fierchterlechem Kaméidi vum Napoleonsgaart eriwwer an niddreger Héicht iwwer d'Duerf geflunn ass. Ronn 1 km nordwestlech vu Rammerech ass de Bomber dunn um Lieu-dit am Buuscht an enger jonker Fiichteplanzung ofgestierzt.
Ënner dem Pseudonym Fernand le Chartreux, Helleg Muecht; satiresche Kriminalroman, un déi nei Lëtzebuerger Schreifweis adaptéiert vum Jérôme Lulling; Esch-Uelzecht, Éditions Schortgen, 2000, zweet Oplo 2001; 184 Säiten.
Domat hat en déi Siwwenzéng Provënzen: Brabant, Limburg, Lëtzebuerg, Gelderland, Flandern, Artois, Hainaut, Holland, Zeeland, Namouer, Zütphen, Ost- a Westfriesland, Mechelen, Utrecht, Overyssel a Groningen ënner sengem Zepter vereenegt.
Ënner Burgundeschen Nidderlanden gëtt am grousse Ganzen d'Gebitt vun den haitege Benelux-Staate genannt zu der Zäit vun der Herrschaft vum Haus Burgund, als Niewebranche vun der Dynastie vun de Valois-Kinneken, a vum Ufank vun där vun den Habsburger.
Nieft Munnerefer Dichterdeeg goufen och nach follgend Bezeechnunge fir dës Literatursymposie benotzt: Journées de Mondorf, Journées littéraires de Mondorf, Rencontres internationales d'auteurs et de poètes, Biennales de Mondorf, Mondorfer Tage, Mondorfer Literaturtage"', Mondorfer Dichtertage".
De Kontakt tëscht dem Pantograph vun engem Zuch an der Catenaire produzéiert, soubal den Zuch a Beweegung ass, eng mechanesch Schwéngung vum Kontaktdrot, a Form vun enger Sinuswell, déi mat enger Vitess vu knapps ënner 500 km/h vum Pantograph aus fortleeft.
D'Zerstéierung vun der Mënsterabtei gouf aller Warscheinlechkeet no vum franséische Kinnek François I. ordonéiert, deen d'Stad den 11. September 1543 am Kader vum véierten habsburgesch-franséische Krich besat hat, a wuel verhënnere wollt datt d'Truppe vum Keeser Karl V. vum Hellege Réimesche Räich sech bei där nächster Belagerung do ariichte konnten.
Dat, an och d'Tatsaach, datt hien net direkt aktiv um kulturelle Liewe vu Lëtzebuerg deelgeholl huet, erkläert firwat hien a senger Heemecht relativ onbekannt bliwwen ass. Seng Gedichter, déi ëmmer an enger gewësser Traditioun bleiwen, onofhängeg vun der momentaner Moud, huet hie reegelméisseg op de Poesiedeeg zu Regensburg virgedroen.
De Film ass, a Kapitelen opgedeelt, eng Revanchephantasie, déi sech weeder ëm historesch Fakten nach ëm d'Komplexitéit vun der Moral këmmert, mä wou Gewalt alles léist an d'Drëtt Räich just ee Sputt ewech ass vun enger cartoonhafter Defaite, well fir de Regisseur de Kino souwisou ëmmer déi besser Wierklechkeet war.
Den Numm vum Bier verstoppt sech a villen Uertschafts- a Flouernimm, an zwar ënner der Form ber-, déi ofgeleet ass vun der indo-europäescher Wuerzel *bher 'brong', dem Tabu-Numm vum Bier, deem säi richtegen Numm ee sech net getraut huet, ze gebrauchen.
Bei archeologesche Fouillen an den 1990er Joren am Beräich vun der Buerg vu Beefort ass nieft aneren Déierereschter och e Fragment vun engem Becke vun engem ausgewuessene Bronge Bier fonnt ginn, deen als Beweis gëllt, datt de Bier deemools nach a Lëtzebuerg gelieft huet.
1946/47 & 1948/49: Studium op der ETH vun Zürich (Weiderbildung vun zwéi Semesteren op der Sektioun vun de militäresche Wëssenschaften) a verschidden aner Léiergäng a Stagen (ë. a. en 'All Arms Tactical Course' am Formatiounszentrum vun der brittescher Rhäinarméi bei Paderborn).
Hie kënnt dunn an den État-Major an d'Stad a gëtt uganks Mäerz 1949, als Vertrieder vum Grand-Duché, an den integréierten alliéierten État-Major geschéckt, deen nom Bréisseler Pakt zu Fontainebleau installéiert gi war, a vum brittesche Feldmarschall Bernard L. Montgomery dirigéiert gouf.
De Jean Alphonse Robert Kayser, gebuer den 10. September 1921 an der Stad Lëtzebuerg a gestuerwen de 25. Abrëll 1998 zu Bréissel, war en Offizéier, BEMS , vun der Lëtzebuerger Arméi ; duerno war hien am Déngscht vun den Affaires étrangères vu Lëtzebuerg zu Stockholm, respektiv zu Wien.
D'Multiplexe sinn entstanen, nodeem d'Konzept vun eenzele Kinosäll doruechter ëmmer manner abruecht huet: Mat der Verbreedung vun der Televisioun sinn ëmmer manner Leit an de Kino gaangen, sou datt déi grouss Kinotheateren entweeder hu missen zoumaachen, oder sech an e puer méi kleng Säll ënnerandeelen, fir rentabel ze bleiwen.
An Amerika sinn d'Multiplexe mat der Verbreedung vun de Shopping-Mallen an den 1970-1980er Joren opkomm; deen éischte Multiplex an Europa war 1981 de Kinepolis zu Gent mat 10 Säll, an dee gréissten an Europa war de Kinepolis um Heiselplateau zu Bréissel mat 25 Säll, deen 1988 opgoung.
Zita für christliche Dienstmägde", den 28. Mäerz 1872, zesumme mat den zwou Dammen Anna Bové a Luzia Margareta Niederprüm, déi dräi Deeg virdrun, de 25. Mäerz, schonn e klengt Haus an der Beckstrooss fir de Veräi gelount haten.
Den Nicolas Wies huet sech, nieft sengem Beruff, awer net nëmme mat karitative Wierker a wëssenschaftlechen Aarbechten ofginn, hien huet am Hannergrond och an der Politik vum Land matgemëscht, an zwar als ee vun den éischte Redaktere vum Luxemburger Wort, dat 1848 gegrënnt ginn ass.
D'Linn 5 vun der lëtzebuergescher Eisebunnsgesellschaft CFL, féiert vu Lëtzebuerg op Klengbetten, a vun do weider op d'belsch Grenz wou se Uschloss un dat belscht Eisebunnsnetz huet, iwwer d'Infrabel-Linn 162 Arel - Namur.
Roadrunner Records huet déi véier Museker ënner Vertrag geholl, wat ongewéinlech war, well dëst Label éischter fir Metalbands bekannt ass. An engem Interview sot de Ryan Peake, si hätten do ënnerschriwwen, well do "Leit mat Leidenschaft um Wierk" wieren an een do net direkt "zum Produkt gemaach" géif.
D'Trauer gëtt dacks vu Scholdgefiller vis-à-vis vum Verstuerwene begleet, deels well ee mengt, sech Zäit hires Liewens net genuch ëm si gekëmmert ze hunn, oder hir Presenz net ëmmer sou gewierdegt ze hunn, wéi et eventuell ubruecht gewiescht wier.
D'Trauer ass virun allem eng intrinsesch Ugeleeënheet, mä se gëtt duerch d'Emotiounen, déi a sou engem Fall héichkommen, vun de meeschte Mënschen och no baussen ausgedréckt, sief et duerch eng déif Néiergeschloenheet, en depressiivt Verhalen, duerch Kräischen oder och duerch hysteresch Ausbréch.
An der Europäescher Unioun gewannen och europawäit Programmer a Reegelungen u Bedeitung, sou z. B. Natura 2000, Fauna-Flora-Habitatdirektiv oder och déi Europäesch Waasserkaderdirektiv, déi indirekt grouss Auswierkungen op den Naturschutz wäerten hunn.
De Naturschutz beschäftegt sech och mat de Standuertfaktoren: Buedemschutz, Mikroklima, Preventioune vu Loftverschmotzungen, Schutz géint de Kaméidi souwéi anere potentiell schiedlechen Aflëss wéi zum Beispill d'Bewegungen, d'Zerschneiden an d'Isolatioun vu Liewensraim.
De Philipp Melanchthon, eigentlech Philipp Schwartzerdt, gebuer de 16. Februar 1497 an der kurpfälzescher Amtsstadt Bretten bei Karlsruhe a gestuerwen den 19. Abrëll 1560 zu Wittenberg, war en däitschen Humanist, Griicheschprofesser, Bildungsreformer an Unhänger vum Martin Luther.
Spéider mécht de Penrose 1979 mat der Weylkrëmmungshypothes och e Virschlag, wéi den Zweeten Haaptsaz vun der Thermodynamik an der Kosmologie verwuerzelt ka sinn, a wéi sou engersäits de kosmologeschen Zäitfeil, anerersäits déi beandrockend observéiert raimlech Homogeenitéit an Isotropie vum Universum erkläert ka ginn.
Zu senge wichtegsten Theese gehéiert d'Verwerfe vun der staarker KI-Hypothees: Dem Penrose no wäerte Computeren, also d'Kënschtlech Intelligenz, nimools all Facettë vun der mënschlecher Intelligenz kënnen erreechen; dem Kurt Gödel säin Onvollstännegkeets-Theorem géif dat ganz einfach verhënneren.
A Complete Guide to the Laws of the Universe vun 2004 versicht de Penrose, engem grousse Lieserkrees d'Fundamenter vun der Mathematik, der Physik an der moderner Kosmologie sou wäit bäizebréngen, datt och Net-Spezialisten déi rezent Theorien iwwer de Fonctionnement, den Ursprong an d'zukünfteg Entwécklung vum Universum kënnen zum Deel verstoen.
Och nom Verfall vum Schlass huet d'Plaz den Numm „Hauteur du Parc“ behalen, wéi op enger, no 1684 entstanener, franséischer Kaart vun der Stad ze gesinn ass. Nom Verfall vum Déieregaart sollt awer näischt méi um Site gebaut ginn, wéi d'Kaart vu 1684, an och de „Plan-relief“ vun 1805 beweisen.
Am Laf vun 2010 hate sech d'Natura, d'Lëtzebuerger Natur- a Vulleschutzliga an d'Associatioun D'Haus vun der Natur, mat der Ënnerstëtzung vun der Stëftung Hëllef fir d'Natur, informell ënner dem Numm natur&ëmwelt zesummegeschloss.
De Pétain war ee gudden Taktiker, an d'Zaldoten hunn e respektéiert, well hien ëmmer spuersam mat den Truppen ëmgaangen ass: hie war net dofir, permanent an zu egal wat fir engem Präis unzegräifen, mä huet ëmmer réischt no enger grousser Artilleriepreparatioun ugegraff.
De Chef vun der provisorescher Regierung, de Generol Charles de Gaulle, deen a Groussbritannien, respektiv zu Alger, d'France libre verkierpert hat a selwer schonn 1940 vum Pétain zum Doud verurteelt gi war, huet hie begnodegt a seng Strof a liewenslaange Prisong ëmgeännert.
Hie gouf awer ëmmer méi zur Marionnett vum Adolf Hitler a vun engem Deel vu sengem Ëmkrees, besonnesch no der alliéierter Landung an Nordafrika an dem Amarsch vun der Wehrmacht, respektiv vun den Italieener an d'Zone libre, an hien huet säi gudde Ruff beim franséische Vollek ëmmer méi zugonschte vun der Résistance verluer.
Ganz séier gouf de Pétain zum Divisiounsgenerol befërdert, an 1916 gouf en duerch seng Stellungstaktik als de Gewënner vu Verdun gefeiert, obwuel e schonn am Juni 1916 ee méi regionale Kommando kritt hat, soudatt aner héich Offizéier, de Generol Nivelle an de Generol Charles Mangin, als direkt Siger vu Verdun gefeiert goufen.
Wéi och ëmmer, de Fort de Douaumont war duerch de Pétain nees a franséischer Hand, d'Festungsstad Verdun war net gefall an d'franséisch Arméi war net ausgeblutt ginn, wéi déi Däitsch, déi selwer immens Verloschter haten, dat eigentlech erreeche wollten.
Nom Doud vum Philippe dem Kéngen am Abrëll 1404 gouf d'Regierungsgewalt an der Bourgogne opgedeelt: D'Marguerite huet d'Grofschafte Flandern, Artois a Bourgogne verwalt, de Jean Sans Peur krut d'Herzogtum Bourgogne an d'Grofschaft Nevers iwwerdroen, an den Antoine krut d'Herzogtum Limburg a gouf Gouverneur vu Brabant.
Den Émile Stockreiser hat an der Léierbud eng Schlässerléier gemaach, an no sengem Militärdéngscht zu Lëtzebuerg, wou e Reserveënneroffizéier war, hat hie Kontakt gehale mat engem Arméiskolleg, dem Jos Braun, och e Lëtzebuerger deen an den US Army Special Forces, Parachutist war, an him gehollef huet an Amerika z'immigréieren.
Den Émile Jean Stockreiser, fir déi Biekerecher, wou en hier ass, de Mulles, a bei den Amerikaner, wou en an der Airforce war, den John, gebuer zu Biekerech de 24. Juni 1938 a gestuerwen de 14. Oktober 2006 un engem Häerzversoen zu Atlanta , war e Lëtzebuerger dee sech den 23. Mee 1960 bei der U.S. Airforce engagéiert hat an do Pilot gouf.
Zu Lëtzebuerg war dat meeschtens de schlesechen oder uewerschleseschen deen awer meeschtens polnesche Verbau genannt gouf , mat zolitte Stempelen déi uewen ausgerënnt ware fir déi sougenannt Kap opzeleeën, driwwer e Kalage, an ënner der Kap am Fall vu Säitendrock eventuell nach eng Striefdunn.
Fir d'éischt Apdikter ouni Offizin, huet hie méi spéit sengem Papp, dem Jean-Pierre Brimmeyr, seng Apdikt zu Iechternach iwwerholl, déi hien 1879 un de Jean-Pierre Fischer verkaf huet, fir sech als Cheemiker an der Stad nidderzeloossen, wou hien e pharmazeutesche Labo bedriwwen huet.
So kam es, dass im Jahre 1595, als eine solch heftige, von allen Seiten herbeiströmende Überschwemmung entstand, die Sauer auf ungewöhnliche Weise ihr Bett verließ und mehrere Häuser überflutete, diese Brücke aber, wie ein sehr fester Felsen unverletzt standhielt, mit der Ausnahme trotzdem, dass um die Fundamente herum einzelne Steine herausgerissen wurden.
An engem Dokument vum 12. Dezember 1462 gëtt ervirgehuewen, datt et deemools zu Iechternach eng ganz grouss Bréck gouf, déi iwwer d'Sauer goung an um Enn vun där en décken Tuerm stoung (… un tres grand pont pardessus le fleuve de la Soure garnie d'une grosse tour, au bout d'icclui pont …).
Ob ee vun deenen zwéi Steng, déi de Bertels ernimmt, mat dem sougenannten Najadesteen, engem réimesche Steequader, deen den Alexander Wiltheim am 17. Joerhonnert am ënneschten Deel vun engem Pilier vun der Iechternacher Bréck gesinn huet, identesch ass, ass net kloer.
E Priister ass eng Persoun, déi duerch eng reliéis oder gëttlech Kraaft ervirgehuewen oder geweit ass an dann als Vertrieder oder am Optrag vun enger Reliounsgemeinschaft, kultesch a rituell Handlunge vollzitt an doduerch als Vermëttler tëscht de Mënschen a Gott ugesi gëtt.
Géint zwou Auer an der Nuecht konnt hir Trupp sechs däitsch Fallschiermjeeër gefaangen huelen, éier s'op der Héicht vun Holz nach eng Kéier ënner Beschoss gerode sinn, déi Kéier awer vun den eegenen Alliéierten, déi net erwaart haten datt Amerikaner aus der Richtung kéinte kommen.
Walberechtegt sinn nieft de Staatsbierger vum jeeweilegen EU-Land och all EU-Bierger, déi zanter enger bestëmmter Zäit do liewen (a sech op d'Wielerlëschten agedroen hunn, woubäi se da mussen deklaréieren, net och am Land, vun deem se d'Nationalitéit hunn, ze wielen).
Elle se compose d'un Président ou Directeur; d'un ou de deux Conseillers des Comptes; d'un Conseiller réviseur ou assesseur des Comptes, qui remplira en même tems, si Nous le trouvons à propos, les fonctions de secrétaire ; dans le cas contraire: d'un Secrétaire; d'un Réviseur; d'un ou de plusieurs Contrôleurs, d'un Clerc ou expéditionnaire.
De Jean Bertholet, dee méi wéi en halleft Joerhonnert méi spéit dem Wiltheim seng kuerz laténgesch Beschreiwung deelweis op Franséisch iwwersat huet, huet dat manner virsiichteg formuléiert an ouni ze zécken geschriwwen, déi zwou Najade géife mat hirem Kranz de Gott vun der Sauer, déi hei besonnesch vill Waasser géif féieren, kréinen:
De Michael Franz Joseph Müller huet och vun dësem Steen geschwat, grad wéi de Louis L'Évêque de la Basse-Moûturie, dee géint 1837 zu Iechternach war a bei deem et beim Theema Sauerbréck heescht: On y remarque sur la base du premier pilier du côté de l'orient, deux syrènes sculptées en bas-relief et qui couronnent le dieu de la Sûre.
Den Nidderrhäin-Westfälesche Räichskrees (am 16. Joerhonnert och nach Nidderlännesch-Westfälesche Räichskrees, méi spéit och dacks just Westfälesche Räichskrees) war ee vun den zéng Räichskreesser, an déi ënner dem Keeser Maximilian I. 1500, resp.
Am Mee 2014 gouf Delux Productions vum Stater Handelsgeriicht fir faillite erkläert, well se beim Filmprojet Sexual Healing, e Bio-pic iwwer de Marvin Gaye, kee Koproduzent konnte fannen, awer schonn en Deel ofgedréint haten, an deementspriechend Dépensen ausstoungen.
Um Sichenhaff stoungen an der Zäit zwou Millen: d'Eydtmillen aus dem 13. Joerhonnert déi ronn 100 Meter uewenzeg vun der Uelzechtbréck stoung an d'ënnescht Sichenhaffer Millen, déi 1728 ongeféier 30 Meter ënnerzeg vun der Bréck gebaut gouf.